ananddey/assamese-wiki-corpus huggingface dataset:
২৫ (সংখ্যা)

২৫ (পঁচিশ) হ'ল এটা সংখ্যা, যি ২৪-ৰ পিছৰ আৰু ২৬-ৰ আগৰ প্ৰাকৃতিক সংখ্যা। ই এটা পূৰ্ণ সংখ্যা তথা বৰ্গ সংখ্যা।

গণিতত

২৫ হৈছে এটা বৰ্গ সংখ্যা, কাৰণ ৫2 = ৫ × ৫, আৰু সেয়েহে এইটো p2 ৰূপৰ তৃতীয় অ-একক বৰ্গ মৌলিক সংখ্যা।

এইটো দুটা দু-অংকৰ সংখ্যাৰ ভিতৰত এটা, যাৰ বৰ্গ আৰু তাৰ ওপৰৰ ঘাতসমূহো একে শেষৰ দুটা অংকতে শেষ হয়; যেনে, ২৫2 = ৬২৫। আনটো সংখ্যা হৈছে ৭৬।

২৫-ৰ সমষ্টিগত সমষ্টি হৈছে ৬, যি নিজেই প্ৰথম জোৰ আৰু পূৰ্ণ সংখ্যা মূলযুক্ত aliquot শৃংখলাৰ এটা সংখ্যা; যি (১ আৰু ০)ত শেষ নহয়।

২৫ হৈছে আটাইতকৈ সৰু বৰ্গ সংখ্যা যি দুটা (অশূন্য) বৰ্গ সংখ্যাৰ যোগফল হিচাপেও প্ৰকাশ কৰিব পাৰি: ২৫ = ৩2 + ৪2। সেয়েহে, এইটো প্ৰায়েই পাইথাগোৰাছ উপপাদ্যৰ উদাহৰণত ব্যৱহাৰ কৰা হয়।

২৫ হৈছে পাঁচটা একক অংকৰ একেৰাহে অহা বিজোড় প্ৰাকৃতিক সংখ্যাৰ যোগফল: ১, ৩, ৫, ৭ আৰু ৯।

২৫ হৈছে এটা কেন্দ্ৰীভূত অষ্টভূজাকাৰ সংখ্যা, এটা কেন্দ্ৰীভূত বৰ্গ সংখ্যা, এটা কেন্দ্ৰীভূত অষ্টভূজ সংখ্যা, আৰু এটা স্বয়ংক্ৰিয় সংখ্যা।

২৫ শতাংশ (%) = ।

এইটো দশমিক পদ্ধতিত আটাইতকৈ সৰু Friedman number; কাৰণ এইটো নিজৰ অংক ব্যৱহাৰ কৰি প্ৰকাশ কৰিব পাৰি: ৫2।

২৫ এটা Cullen number আৰু এটা উলম্বভাৱে সমমিত সংখ্যা। ২৫ হৈছে আটাইতকৈ সৰু pseudoprime যিয়ে ৭n ≡ ৭ (mod n) সমীকৰণ পূৰণ কৰে।

২৫ হৈছে আটাইতকৈ সৰু আকাংক্ষিত সংখ্যা — এটা যৌগিক, অ-সামাজিক সংখ্যা, যাৰ aliquot sequence কেতিয়াও শেষ নহয়।

Shapiro inequality অনুসৰি, ২৫ হৈছে আটাইতকৈ সৰু অযুগ্ম পূৰ্ণসংখ্যা n, যাৰ বাবে x, x, ..., x বিদ্যমান, যাৰ ক্ষেত্ৰত—

য’ত x = x আৰু x = x।

দশমিক পদ্ধতিত ২৫-ৰ দ্বাৰা বিভাজ্যতা পৰীক্ষা কৰিবলৈ সংখ্যাটোৰ শেষৰ দুটা অংক ০০, ২৫, ৫০ বা ৭৫ হ’লেই যথেষ্ট।

১০০-ৰ তলত মুঠ ২৫টা মৌলিক সংখ্যা আছে: ২, ৩, ৫, ৭, ১১, ১৩, ১৭, ১৯, ২৩, ২৯, ৩১, ৩৭, ৪১, ৪৩, ৪৭, ৫৩, ৫৯, ৬১, ৬৭, ৭১, ৭৩, ৭৯, ৮৩, ৮৯, ৯৭।

F4, H4 সমমিতি আৰু জালক Λ24, II25,1

চতুৰ্থ-মাত্ৰাত সমমিতি থকা পঁচিশটা 24-cell দুটা ভিন্ন পদ্ধতিত সজাব পাৰি, যেনে—

এটা 24-cell honeycomb-ত এটা 24-cell-ক চাৰিওফালে ২৪টা 24-cellে ঘেৰি থাকে, আৰু
সমমিতি থকা 600-cell-ৰ এটা faceting গঠন কৰিব পাৰি, য’ত কোষসমূহ আংশিকভাৱে ওভাৰলেপ কৰে।

২৪-cell তিনিটা 8-cell ব্যৱহাৰ কৰিও গঠন কৰিব পাৰি, আৰু ২৪-cell honeycomb হৈছে 16-cell honeycomb-ৰ দ্বৈত (dual) গঠন।

আনফালে, ছাব্বিছ-মাত্ৰাৰ ধনাত্মক unimodular lattice ২৪-মাত্ৰাৰ Leech lattice-ৰ পৰা এটা Weyl vector ব্যৱহাৰ কৰি গঠন কৰা হয়—

ই cannonball problem-ৰ একমাত্ৰ অ-তুচ্ছ সমাধান প্ৰদান কৰে; অৰ্থাৎ বাদ দি, প্ৰথম পঁচিশটা প্ৰাকৃতিক সংখ্যা -ৰ বৰ্গসমূহৰ যোগফল ৭০-ৰ বৰ্গৰ সমান হয়।

Leech lattice কেইবাটাও উপায়ে গঠন কৰিব পাৰি, যাৰ এটা হৈছে আঠ-মাত্ৰাৰ জালকৰ প্ৰতিলিপি ব্যৱহাৰ কৰা পদ্ধতি, যি 600-cell-ৰ সৈতে সমৰূপ; য’ত পঁচিশটা 24-cell সজাব পাৰি।

ধৰ্মত

যিহিষ্কেলৰ মন্দিৰৰ দৰ্শনত পঁচিশ সংখ্যাটোৰ মূল গুৰুত্ব আছে (বাইবেলত যিহিষ্কেলৰ অধ্যায় ৪০-৪৮)।

ক্ৰীড়াত

বেছবলত ২৫ নম্বৰ সাধাৰণতে দলৰ শ্ৰেষ্ঠ স্লাগাৰৰ বাবে সংৰক্ষিত। উদাহৰণস্বৰূপে মাৰ্ক মেকৱায়াৰ, বেৰী বণ্ডছ, জিম থম আৰু মাৰ্ক টেইক্সেইৰা।

আন ক্ষেত্ৰত

বিভিন্ন ক্ষেত্ৰত ২৫ বছৰ সম্পূৰ্ণ হ'লে ৰূপালী জয়ন্তী বৰ্ষ হিচাপে পালন কৰা হয়।

তথ্যসূত্ৰ

শ্ৰেণী:সংখ্যা
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
ঋ

ঋ অসমীয়া স্বৰবৰ্ণমালাৰ সপ্তম আখৰ। 'ঋ'ৰ উচ্চাৰণ 'ৰি'ৰ দৰে। ব্ৰেইল্ত 'ঋ'-ক এনেদৰে লিখা যায়।

ব্যঞ্জন বৰ্ণৰ লগত যোগ হ'লে

ব্যঞ্জন বৰ্ণৰ লগত যোগ হ'লে 'ঋ'ৰ ৰূপ সলনি হয়, অৰ্থাৎ ইয়াক অন্য ৰূপত লিখা হয়। সেই ৰূপ 'ঋ'ৰ গৌণ ৰূপ। 'ঋ'ৰ সেই ৰূপটো হ'ল 'ৃ'। উদাহৰণ স্বৰূপে, ক্+ঋ=কৃ।

ইউনিক’ড

ৰূপ চিহ্ন ইউনিক’ড ক’ড নম্বৰ ইউনিক’ডত বিৱৰণ
স্বতন্ত্ৰ ৰূপ ঋ U+098B BENGALI LETTER VOCALIC R
গৌণ ৰূপ ৃ U+09C3 BENGALI VOWEL SIGN VOCALIC R

'ঋ' বৰ্ণৰে আৰম্ভ হোৱা শব্দৰ উদাহৰণ

ঋকবেদ
ঋতু
ঋজু
ঋণ
ঋষভ
ঋষি

ঋ-কাৰ যুক্ত শব্দৰ উদাহৰণ

কৃষি
পৃথিৱী
বৃত্ত
কৃত
কৃতকাৰ্য
কৃতঘ্ন
গৃহ
ঘৃণা
দৃশ্য
নৃত্য
বৃটিছ
মৃগ
মৃত্যু
শৃংখলা
শৃংগ
সৃষ্টি
হৃদয়

তথ্য সংগ্ৰহ

শ্ৰেণী:অসমীয়া স্বৰবৰ্ণ
কুইন (২০১৪ চলচ্চিত্ৰ)

কুইন ২০১৪ চনত নিৰ্মিত এখন মহিলা প্ৰধান ভাৰতীয় হিন্দী ছবি। ইয়াৰ পৰিচালনা বিকাশ বেহেলে কৰিছে। প্ৰযোজনা অনুৰাগ কাশ্যপ, বিক্ৰমাদিত্য মটৱানে, আৰু মধু মন্তেনাৰ। ছবিখনত কংগনা ৰানাৱটে মুখ্য চৰিত্ৰত অভিনয় কৰিছে; লিজা হেইডন আৰু ৰাজকুমাৰ ৰাৱে সহযোগী চৰিত্ৰত অভিনয় কৰিছে। ছবিখনত নতুন দিল্লীৰ পাঞ্জাৱী ছোৱালী ৰাণী মেহৰাৰ কাহিনী আছে, যিয়ে তেওঁৰ হবলগীয়া স্বামীয়ে তেওঁলোকৰ বিয়াখন বাতিল কৰাৰ পিছত অকলে পেৰিছ আৰু আমষ্টাৰডামলৈ হানিমুনৰ বাবে যাত্ৰা কৰে।

বেহেলে চৈতালী পৰমাৰ আৰু পাৰবীজ শেখৰ সৈতে সহযোগিতাৰে কুইনৰ চিত্ৰনাট্য লিখিছিল। ছবিখনৰ সংলাপ লিখিছিল অন্বিতা দত্ত গুপ্তাই। অমিত ত্ৰিবেদীয়ে সংগীত ৰচনা কৰিছিল আৰু গুপ্তনে গীতৰ কথা লিখিছিল। কুইনৰ প্ৰধান চিনেমেট’গ্ৰাফী ২০১২ চনত আৰম্ভ হৈছিল আৰু সম্পূৰ্ণ হ'বলৈ ৪৫ দিন সময় লাগিছিল। ছবিখন পৰিচালনা, চিত্ৰনাট্য আৰু ৰানাউটৰ অভিনয়ৰ বাবে সমালোচকৰ প্ৰশংসা লাভ কৰে। বিভিন্ন সমালোচক আৰু প্ৰকাশনে ইয়াক ২০১৪ চনৰ শ্ৰেষ্ঠ ভাৰতীয় ছবি হিচাপে উল্লেখ কৰে। এইখন এগৰাকী মহিলা নায়িকাক লৈ সৰ্বাধিক উপাৰ্জন কৰা ভাৰতীয় ছবিসমূহৰ ভিতৰত অন্যতম। ভাৰতীয় আৰু আন্তঃৰাষ্ট্ৰীয় স্তৰত ছবিখনে কেইবাটাও বঁটা আৰু প্ৰশংসা লাভ কৰিবলৈ সক্ষম হৈছে। ৬০তম ফিল্মফেয়াৰ বঁটাত ছবিখনে ১৩টা মনোনয়ন লাভ কৰাৰ বিপৰীতে শ্ৰেষ্ঠ ছবি, শ্ৰেষ্ঠ পৰিচালক, আৰু শ্ৰেষ্ঠ অভিনেত্ৰীকে ধৰি আগশাৰীৰ ৬টা বঁটা লাভ কৰে। ৬২তম ৰাষ্ট্ৰীয় চলচ্চিত্ৰ বঁটাত ছবিখনে শ্ৰেষ্ঠ হিন্দী চলচ্চিত্ৰ আৰু শ্ৰেষ্ঠ অভিনেত্ৰীৰ সন্মান লাভ কৰে।

বঁটা

৬২তম ৰাষ্ট্ৰীয় চলচ্চিত্ৰ বঁটা
শ্ৰেষ্ঠ হিন্দী পূৰ্ণদৈৰ্ঘ্য ছবি
৬০তম ফিল্মফেয়াৰ বঁটা
শ্ৰেষ্ঠ ছবি
শ্ৰেষ্ঠ পৰিচালক
শ্ৰেষ্ঠ অভিনেত্ৰী
শ্ৰেষ্ঠ অৱহ সংগীত
শ্ৰেষ্ঠ সম্পাদনা
শ্ৰেষ্ঠ চিনেমেটোগ্ৰাফী

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
অলকানন্দা (কাব্যগ্ৰন্থ)

অলকানন্দা, নলিনীবালা দেৱীৰ এখনি কাব্যগ্ৰন্থ। অলকানন্দা কাব্যগ্ৰন্থৰ বাবে ১৯৬৭ চনত তেখেতে সাহিত্য অকাডেমি বঁটা লাভ কৰিছিল।

উদ্ধৃতিসমূহ

মোৰ নিৰস প্ৰাণত ঢৌ তুলি যোৱা কোন তুমি ৰূপস্বপ্না? দুটি চকু মোৰ সজলে আৱৰা বিস্মৃতা মই আনমনা।
সুৰে কান্দে হাঁয়, নাই নাই নাই মালতী মৰহে কৰণী শুকায় পুৱতী তৰাৰ চকুলো নিগৰে পুৱালে মাধবী ৰাতি।
সুৰৰ পৃথিৱী সুন্দৰ শোভাময় উচ্ছল সুৰ সৃষ্টি সপোন অপৰূপ ৰূপময়।
পুৱতী নিশাত কোনেনো বজালে মোহনীয়া বাঁহী সুৰ, নিশাৰ তন্দ্ৰা বিভোৰ ভাঙিলে ঘুমটি ঘোৰ।
মন উপবন সপোন মগন তুমি চিৰ অনুপম ৰূপ মালঞ্চ বনভূমি শোভা সুৰভিত মনোৰম।
পুৱতী তৰাই মুখ লুকুৱালে আকাশ পলাশে বোলালে অৰুণ কোঁৱৰে হেজাৰ পোহৰে নিশাৰ চকুলো মচিলে।
কোন সৰগৰ তৰা তুমি কোন সাগৰৰ মণি; অযুত তৰাৰ দেশত তুমিযে শাৰদী পূৰ্ণিমা জোন। তুমি কোন কোৱাঁ, কোৱাঁ তুমি কোন?
মোৰ গীত শুনি তৰা ফুলবোৰে মিচিকি মিচিকি হাঁহিব নীলা, তোমাৰ জোনাক দেশত গীতৰ লহৰী তুলিব।
সমীৰে ক'লে মধু জোছনাক এটুপি জোনাক দিয়া জোনোৱালী হৈ যাওঁ, জোনাকে ক'লে জোনাক লুকাল ডাৱৰে ঢাকিলে মুখ জোনাক বিচাৰি যাওঁ।
ধূলিৰ মাজত ধূলিৰ কণিকাত এটি গীত লিখা ৰ'ব। সুৰবোৰে মোৰ ধূলিৰ মাজত জীৱনৰ কথা ক'ব।
জোনাক তোমাক সাৱটি লৈ যাঁও জোনোৱালী হৈ মৰমী জোনাই মাতি নিয়া তোমাৰ কাষলৈ সপোন পুৰীলৈ।
ফুলনিত মোৰ হেজাৰ কুসুম ফুলালি মৰমে তোৰ তোৰ সুৰভিয়ে হিয়াত জগালে অযুত সপোনবোৰ।
জোনাকীৰ এধানি পোহৰে এন্ধাৰত বাট দেখুৱায়, বিবেকৰ শলিতা গছিয়ে জীৱনৰ বাট পোহৰায়। মানুহৰ মনৰ গুহাত এখনি গুপুত জগতত, এজনা গোপন কাৰিকৰে ৰং সানে মনৰ মাজত।
লুকোৱা গোপন শিল্পীজনে বিয়াকুল বিচাৰি প্ৰকাশ উৎসুক সন্ধানী দৃষ্টি অন্তৰত দিব্য অনুৰাগ।
সৃষ্টিৰ প্ৰেৰণা জাগে মাতৃ অসমৰ মোহন তুলিকা লৈ আহাঁ খনিকৰ। আহা সুৰ গীত বাদ্যকাৰ ছন্দে সুৰে ওপচাই শুদ্ধ পূজাৰী আহাঁ, আহাঁ পূজাৰিণী জ্ঞান-বিজ্ঞানৰ-কলা মণি মুকুতাৰে সজোৱা অখণ্ড মাতৃৰূপ। ইখনি সোণৰ দেশ যুগমীয়া তুমি আমাৰ ওপজা ঠাই এইখনি মৰ্ত্য স্বৰ্গভূমি।
মৰমে ৰাঙলী কৰা চিৰ সেউজীয়া বিহু এই অসমৰ পৃথিবী মাজত ক'তো পাবলৈ নাই ফুলে ফুলে মনোহৰ অসমীৰ ৰভাতল বনে উপবনে পতা ফুলৰ শৰাই।

উৎস

শ্ৰেণী:অসমীয়া গ্ৰন্থ
শ্ৰেণী:সাহিত্য অকাডেমী বঁটা বিজয়ী গ্ৰন্থ
শ্ৰেণী:অসমীয়া কবিতা সংকলন
এণ্টনী মোৰ নাম (চলচ্চিত্ৰ)

এণ্টনী মোৰ নাম ১৯৮৬ চনত মুক্তিপ্ৰাপ্ত এখন এক্সন আৰু ৰহস্য ধৰ্মী অসমীয়া চলচ্চিত্ৰ। এই চলচ্চিত্ৰখন নিপ বৰুৱাই পৰিচালনা কৰিছিল। শইকীয়া এণ্টাৰপ্ৰাইজৰ বেনাৰত ছবিখন প্ৰযোজনা কৰিছিল ধৰ্মকান্ত শইকীয়াই।

কাহিনীৰ সাৰাংশ

গৰ্ভতে পিতৃমোহৰ পৰা বঞ্চিত এণ্টনীক মাতৃয়ে সৰুতে গটাই দিয়ে ফাডাৰ যোচেফৰ হাতত। অনাথ হৈ জীয়াই এণ্টনীয়ে ডাঙৰ হৈ কেতবোৰ অপৰাধত লিপ্ত হয়। এই অপৰাধসমূহ কিন্তু আইনৰ চকুতহে অপৰাধ অথবা এণ্টনী অপৰাধী; সাধাৰণ ৰাইজৰ বাবে এণ্টনী ভগৱানস্বৰূপ। এণ্টনীয়ে চুৰ, ডকাইত কৰে যদিও সেয়া সমাজৰ হিতৰ বাবে। তথাকথিত কিছু সমাজসেৱক বা বিষয়াই জনসাধাৰণৰ হিতাৰ্থে কাম কৰাৰ বাবে আশ্বাস দিয়ে যদিও সেই আশ্বাসেৰেই তেওঁলোকে সমাজৰ নিম্ন শ্ৰেণীৰ লোকক লুটি-পুটি খায়। আৰু এনেবোৰ মুখা পিন্ধা ভদ্ৰলোকৰ মুখা খুলিবলৈয়ে এণ্টনীয়ে বেআইনী কিছু কাম কৰে। শেষত, এণ্টনীয়ে নিজ মাতৃৰ কাকুতিত পুলিচৰ হাতত ধৰা দিয়ে আৰু আদালতৰ পৰা নিৰ্দোষী হিচাপে ওলাই আহি নিজ পৰিয়ালক পুনৰাই বিচাৰি পায়। এয়াই হৈছে বোলছবিখনৰ কাহিনীভাগ।

অভিনয় শিল্পীসকল

{|width=60%
-
বিজু ফুকন - এণ্টনী
পূৰবী শৰ্মা ভট্টাচাৰ্য
ৰেবা ফুকন
আব্দুল মজিদ
কাশ্মীৰি শইকীয়া বৰুৱা
পৰাগ চলিহা
বনীতা শৰ্মা
দূৰ্গেশ্বৰ বৰঠাকুৰ
দিবাকৰ,
লক্ষ্মীনাথ তামুলী
অৰুণ শইকীয়া

তথ্য সংগ্ৰহ

বাহ্যিক সংযোগ

ইউটিউৱত এণ্টনী মোৰ নাম

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৬ বৰ্ষৰ চলচ্চিত্ৰ
দধি মথন নাট

শ্ৰেণী:মাধৱদেৱৰ সাহিত্যকৰ্ম
শ্ৰেণী:অংকীয়া নাট
শ্ৰেণী:শ্ৰীশ্ৰী মাধৱদেৱ পুথিভঁৰালৰ পৰা প্ৰাপ্ত গ্ৰন্থ
অংশুমান কৰ

অংশুমান কৰ এজন বাঙালী কবি। তেওঁ বৰ্তমান পশ্চিমবঙ্গৰ বৰ্ধমান বিশ্ববিদ্যালয়ৰ ইংৰাজী বিভাগৰ প্ৰাধ্যাপক হিচাপে কৰ্মৰত।

জীৱনী

জন্ম পশ্চিমবঙ্গৰ বাঁকুড়াৰ বেলিয়াতোড়ত। ২০১২ চনত পাঁচ মাহৰ বাবে সাহিত্য অকাডেমিৰ পূৰ্বাঞ্চলৰ সচিবৰ দায়িত্ব বহন কৰিছিল।
পৰিৱৰ্তন, পৰম্পৰা, কলকাতা, ২০১১ (উপন্যাস)
২৫ পয়সাৰ ইতিহাস বোই, পৰমপাড়া, কলকাতা, ২০১০ (স্মৃতিকথা)
সমসাময়িক ভাৰতীয় প্ৰবাসী: সাহিত্য ও সাংস্কৃতিক প্ৰতিনিধিত্ব, ২০১৫
বিখ্যাত হইবাৰ সহজ উপায়, ২০১৫

যৌন নিৰ্যাতনৰ অভিযোগ

২০২০ চনৰ ২৩ জুলাইত বৰ্ধমান বিশ্ববিদ্যালয়ৰ উপাচাৰ্যলৈ প্ৰেৰণ কৰা এক ইমেইলৰ জৰিয়তে কৰৰ বিৰুদ্ধে যৌন নিৰ্যাতনৰ অভিযোগ উত্থাপন কৰা হৈছিল। অভিযোগত উল্লেখ কৰা হৈছিল যে তেওঁ কেইবাগৰাকীও ছাত্ৰীৰ সৈতে যৌন সম্পৰ্ক স্থাপন কৰিছিল আৰু ইয়াৰে এগৰাকীক হ’লেও যৌন নিৰ্যাতন চলাইছিল।

২০২১ চনৰ ছেপ্টেম্বৰ মাহত কলকাতা উচ্চ ন্যায়ালয়ে ড° কৰৰ বিৰুদ্ধে উত্থাপিত সকলো অভিযোগ বাতিল কৰি‍ তেওঁক নিৰ্দ‍োষী বুলি ৰায় দিছিল।

তথ্য সংগ্ৰহ

শ্ৰেণী:বঙালী সাহিত্যিক
শ্ৰেণী:জীৱিত ব্যক্তি
শ্ৰেণী:পুৰুষ সাহিত্যিক
শ্ৰেণী:ভাৰতীয় নাগৰিক
গীতা হৰিহৰণ

গীতা হৰিহৰণ (; জন্ম: ১৯৫৪) নতুন দিল্লীত বসবাস কৰা এগৰাকী ভাৰতীয় লেখক। তেওঁৰ প্ৰথমখন উপন্যাস 'দ্য থাউজেণ্ড ফেচেচ অৱ নাইটে' ১৯৯৩ চনত, সৰ্বোশ্ৰেষ্ঠ প্ৰথম উপন্যাস শিতানত 'কমনৱেলথ ৰাইটাৰ্ছ্‌ প্ৰাইজ' লাভ কৰিছে। তেওঁৰ অন্যান্য সৃষ্টিৰ ভিতৰত চুটি গল্প সংকলন 'দি আৰ্ট অৱ ডায়িং' (১৯৯৩), উপন্যাস 'দ্য ঘষ্ট অৱ বাসু মাষ্টৰ' (১৯৯৪), 'হোৱেন ড্ৰীমচ্‌ ট্ৰেভেল' (১৯৯৯), 'ফিউজিটিভ হিষ্ট্ৰিজ' (২০০৯) আৰু 'আই হেভ বিকাম দ্য টাইড' (২০১৯) আৰু প্ৰবন্ধ সংকলন 'অলমষ্ট হ'ম: চিটিজ এণ্ড আডাৰ প্লেচেচ' (২০১৪) উল্লেখযোগ্য।

হৰিহৰণে ল'ৰা-ছোৱালীৰ কাৰণে গল্প লিখিছে আৰু সম্পাদনাও কৰিছে। তেওঁ 'ছ'ৰি, বেষ্ট ফ্ৰেণ্ড' (২০১২) নামৰ শিশুৰ বাবে ৰচিত এখন গ্ৰন্থৰ সহ-সম্পাদক। তেওঁ 'আ চাউথাৰ্ন হাৰভেষ্ট' (১৯৯৩), 'দ্য এছে কালেকচন ফ্ৰ'ম ইণ্ডিয়া টু পেলেষ্টাইন: এছেচ্‌ ইন চলিডেৰিটি' (২০১৪) সম্পাদনা কৰিছে আৰু 'বেটলিং ফ'ৰ ইণ্ডিয়া: আ চিটিজেনচ্‌ ৰিডাৰ' (২০১৯) সহ-সম্পাদনা কৰিছে।

শেহতীয়া কৰ্মৰাজি

তেওঁৰ শেহতীয়া উপন্যাস 'আই হেভ বিকাম দ্য টাইড' ভাৰতত ২০১৯ চনত প্ৰকাশ হয় আৰু শেহতীয়াকৈ সম্পাদনা কৰা 'বেটলিং ফ'ৰ ইণ্ডিয়া: আ চিটিজেনচ্‌ ৰিডাৰ' (চালিম ইউছুফিৰ সৈতে সহ-সম্পাদিত) কিতাপখন 'স্পিকিং টাইগাৰে' ২০১৯ চনত প্ৰকাশ কৰিছে।

প্ৰাৰম্ভিক জীৱন

গীতা হৰিহৰণৰ জন্ম ভাৰতৰ কোইম্বাটুৰত হৈছিল আৰু তেওঁ ডাঙৰ-দীঘল হৈছিল মুম্বাই আৰু মেনিলাত। এই দুখন মহানগৰতে তেওঁ পঢ়া-শুনা কৰিছিল আৰু শেষত আমেৰিকা যুক্তৰাষ্ট্ৰলৈ তেওঁ পঢ়িবলৈ গৈছিল। তেওঁ ১৯৭৪ চনত, বম্বে বিশ্ববিদ্যালয়ৰপৰা ইংৰাজী সাহিত্য আৰু দৰ্শন বিষয়ত কলা শাখাত স্নাতক ডিগ্ৰী লাভ কৰে আৰু ১৯৭৭ চনত কনেকটিকাটৰ 'গ্ৰেজুৱেট স্কুল অৱ কৰ্পোৰেট এণ্ড পলিটিকেল কম্যুনিকেচন', ফেয়াৰফিল্ড বিশ্ববিদ্যালয়ৰপৰা 'কম্যুনিকেচন' বিষয়ত কলা শাখাত স্নাতকোত্তৰ ডিগ্ৰী লয়। তেওঁ ১৯৭৯ৰপৰা ১৯৮৪ চনলৈ নিউয়ৰ্কৰ 'ডব্লিউনেট চেনেল থাৰ্টিন'ত বিভাগীয় লেখক হিচাপে কাম কৰিছিল। তেওঁ সমাজ বিজ্ঞান, কল্পকাহিনী আৰু মহিলা বিষয়ক অধ্যয়নত 'অৰিয়েণ্ট লংম্যান'ৰ মুম্বাই, চেন্নাই আৰু নতুন দিল্লীৰ কাৰ্য্যালয়ত কাম কৰিছিল। ১৯৮৫ ৰপৰা ২০০৫ চনলৈ তেওঁ এগৰাকী স্বাধীন পেছাদাৰী সম্পাদক হিচাপে বিভিন্ন শৈক্ষিক অনুষ্ঠান-প্ৰতিষ্ঠানৰ বাবে কাম কৰিছিল।

১৯৯৫ চনত হৰিহৰণে হিন্দু সংখ্যালঘু আৰু অভিভাৱকত্বৰ আইনখনক নাৰীৰ প্ৰতি বৈষম্যমূলক আখ্যা দি ইয়াৰ বিৰোধিতা কৰিছিল আৰু অভিভাৱকত্বৰ ওপৰত তেওঁ তৰা গোচৰটো ১৯৯৯ চনত উচ্চতম ন্যায়ালয় পাইছিলগৈ।

কৰ্মজীৱন

হৰিহৰণে প্ৰথমে নিউয়ৰ্কৰ ৰাজহুৱা সম্প্ৰচাৰ প্ৰণালীত আৰু তাৰ পিছত ভাৰতত সম্পাদক হিচাপে প্ৰকাশন প্ৰতিষ্ঠানৰ সৈতে কাম কৰিছিল। বৰ্তমান, তেওঁ এগৰাকী পূৰ্ণকালীন লেখক।

হৰিহৰণৰ কল্পকাহিনীসমূহ ফৰাছী, ইটালিয়ান, ডাচ, গ্ৰীক, উৰ্দ্দু, ভিয়েতনামী আদি বিভিন্ন ভাষালৈ অনুবাদ হৈছে। তেওঁ 'ভাৰতীয় লেখক মঞ্চ'ৰ প্ৰতিষ্ঠাপক সদস্য। এই মঞ্চখনে দুটা বিভাগৰ বাবে কাম কৰে, 'ভাৰতীয় সাংস্কৃতিক মঞ্চ'- যি সাংস্কৃতিক ৰাজনীতিৰ ওপৰত গুৰুত্ব দিয়ে; আৰু 'গুফ্‌টগু', এক অনলাইন পত্ৰিকা যিয়ে ভাৰতত বিভিন্ন সাংস্কৃতিক, শৈল্পিক আৰু শৈক্ষিক অনুশীলন প্ৰদৰ্শন কৰে।

হৰিহৰণৰ কিতাপ 'আ থাউজেণ্ড ফেচেচ অৱ নাইট' পৰম্পৰাত প্ৰাচ্যবাদী বিচাৰ সম্পৰ্কত মহিলাৰ স্থিতি সম্বন্ধীয়। হৰিহৰণে নিজে যুক্তৰাজ্যত পঢ়া-শুনা কৰি উলটি আহিছিল আৰু এই উপন্যাসখনৰ বিষয় হৈছে বিদেশৰপৰা প্ৰত্যাৱৰ্তন কৰা দেৱীৰ সমকালীন ভাৰতত বাস কৰাৰ উপায় বিচৰাৰ প্ৰয়াস।

গ্ৰন্থপঞ্জী

আ থাউজেণ্ড ফেচেচ অৱ নাইট (১৯৯২)
দি আৰ্ট অৱ ডায়িং (১৯৯৩)
দ্য ঘষ্ট অৱ বাসু মাষ্টৰ' (১৯৯৪),
হোৱেন ড্ৰীমচ্‌ ট্ৰেভেল' (১৯৯৯)
দ্য ৱিনিং টীম (২০০৪)
ফিউজিটিভ হিষ্ট্ৰিজ (২০০৯)
আই হেভ বিকাম দ্য টাইড (২০১৯)

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
মধুলিকা লিড্ডল

মধুলিকা লিড্ডল (; জন্ম: ৮ জানুৱাৰী, ১৯৭৩) হ'ল ইংৰাজী ভাষাত লেখা-মেলা কৰা এগৰাকী ভাৰতীয় লেখক। মধুলিকা যদিও চুটি কল্পকাহিনী, ভ্ৰমণ লিখা আৰু ক্লাছিক চিনেমা সম্পৰ্কীয় লিখাৰ এগৰাকী উৰ্বৰ লেখক; তথাপি তেওঁ ১৭ শতিকাৰ মোগল ডিটেকটিভ মুজাফৰ জঙৰ বিষয়ে লিখা কিতাপবোৰৰ বাবেহে বেছি জনাজাত।

ব্যক্তিগত জীৱন

অসমৰ হাফলঙত মধুলিকাৰ জন্ম হৈছিল। দেউতাক এণ্ড্ৰিউ লিড্ডল আৰু মাক মুৰিয়েল লিড্ডল। তেওঁৰ দেউতাক ভাৰতীয় আৰক্ষী সেৱা (আইপিএছ)ৰ বিষয়া আছিল আৰু সঘনাই এখন চহৰৰ পৰা আন এখন চহৰলৈ স্থানান্তৰিত হৈছিল বাবে মধুলিকাৰ জীৱনৰ প্ৰথম বাৰ বছৰ ভাৰতৰ বিভিন্ন প্ৰান্তত অতিবাহিত হৈছিল। ১৯৮৫ চনত শ্ৰীযুত লিড্ডলক নতুন দিল্লীলৈ স্থানান্তৰ কৰা হয়, আৰু মধুলিকাই তাতে স্কুলীয়া শিক্ষা সমাপ্ত কৰে। মধুলিকাই নতুন দিল্লীৰ 'ইনষ্টিটিউট অফ হোটেল মেনেজমেণ্ট, কেটাৰিং এণ্ড নিউট্ৰিশ্বন' (আইএইচএমচিএন)ত অধ্যয়ন কৰিবলৈ গৈছিল। মধুলিকাৰ বিয়া আই এইচ এম চি এনৰ সহপাঠী তৰুণ ভাণ্ডাৰীৰ সৈতে হৈছিল।

মধুলিকাৰ ডাঙৰ বায়েক, স্বপ্না লিড্ডল এগৰাকী ইতিহাসবিদ। তেওঁ ১৯ শতিকাৰ দিল্লীৰ ওপৰত গৱেষণা কৰি ডক্টৰেট লৈছে।

কেৰিয়াৰ

মধুলিকাই ১৯৯৪ চনৰ পৰা ২০০৮ লৈ বিভিন্ন উদ্যোগ আৰু বিভিন্ন সংগঠনত কাম কৰিছিল। তেওঁৰ প্ৰথম কাৰ্যকাল আছিল এগৰাকী ব্যৱস্থাপনা প্ৰশিক্ষাৰ্থী হিচাপে আৰু তাৰ পিছত হেবিটেট ৱৰ্ল্ডৰ সৈতে খাদ্য আৰু পানীয় নিয়ন্ত্ৰণৰ সহকাৰী মেনেজাৰ হিচাপে দিল্লীৰ সেইসময়ৰ নতুনকৈ প্ৰতিষ্ঠিত ইণ্ডিয়া হেবিটেট চেণ্টাৰত। ইয়াৰ পিছত এটা বিজ্ঞাপন সংস্থাৰ সৈতে তিনি বছৰ; ভ্ৰমণ পৰ্টেলৰ সৈতে দুবছৰ; আৰু অৱশেষত, এনআইআইটি লিমিটেডৰ নিৰ্দেশনামূলক ডিজাইনাৰ হিচাপে চাৰি বছৰ তেওঁ কাম কৰিছিল। ২০০৮ চনৰ আৰম্ভণিতে, তেওঁ সম্পূৰ্ণ সময় লেখাতে মনোনিৱেশ কৰিবলৈ এনআইআইটিৰ পৰা পদত্যাগ লৈছিল।

কৰ্মৰাজি

মধুলিকাই সৰুৰেপৰাই লিখা-মেলা কৰিছিল, কিন্তু তেওঁৰ প্ৰথম প্ৰকাশিত কিতাপখন আছিল 'চাইলেণ্ট ফিয়েৰ' নামৰ এখন গল্প-পুথি; যিখনে ২০০১ চনত 'ফেমিনা থ্ৰিলাৰ কনটেষ্ট' জিকিছিল। তেতিয়াৰেপৰা তেওঁ যথেষ্ট সংখ্যক চুটি গল্প, ভ্ৰমণ বিষয়ক প্ৰবন্ধ, হাস্যব্যংগ আৰু 'দি ইংলিছমেন কেমিঅ' ' নামৰ এখন উপন্যাস লিখিছে। মধুলিকাই ধ্ৰুপদী চিনেমাৰ এটা ব্ল'গ চলায়।

মধুলিকাক ঘাইকৈ তেওঁৰ মুজাফৰ জং চিৰিজৰ বাবে জনা যায়। মুজাফৰ জং হৈছে ১৭শ শতিকাৰ এজন মোগল ডিটেকটিভ। 'ঝুৱান বুকচে' প্ৰকাশ কৰা 'টুৱেণ্টি ওৱান আণ্ডাৰ ফৰৰ্টি' গদ্য সংকলনৰ গল্প 'মুৰ্ক অৱ আৰ্ট'ত প্ৰথমে এই চৰিত্ৰটোৱে দেখা দিয়ে। তাৰ পিছতে এই চৰিত্ৰক লৈ লিড্ডলে কেইবাখনো পূৰ্ণ দৈৰ্ঘ্যৰ উপন্যাস লিখে। এই চিৰিজৰ অন্তৰ্গত কিতাপবোৰ হৈছে -
দি ইংলিছমেন কেমিঅ (২০০৯)
দি এইট গেষ্ট এণ্ড আডাৰ মুজাফৰ জং মিষ্ট্ৰিজ (২০১১)
এনগ্ৰেভ্‌ড ইন ষ্ট'ন (২০১২)
ক্ৰিমচ্‌ন চিটি (২০১৫)

বঁটা আৰু স্বীকৃতি

কমনৱেলথ ব্ৰডকাষ্টিং এছোচিয়েচন চুটি গল্প প্ৰতিযোগিতা – 'লাভ এণ্ড দ্য পপায়া মেন'ৰ বাবে সন্মানীয় উল্লেখ (২০০২)।
কমনৱেলথ ব্ৰডকাষ্টিং এছোচিয়েচন চুটি গল্প প্ৰতিযোগিতা – 'মৰ্ণিং চুইম'ৰ বাবে সামগ্ৰিক বিজয়ী (২০০৩)।
পাঁচটা গল্প- 'ৱমেন টু ৱমেন', 'দ্য মেংগ' ট্ৰী', 'দ্য টেল অৱ আ চামাৰ ভেকেচন' 'দ্য মাৰ্বল প্ৰিঞ্চেচ' আৰু 'দ্য শাড়ী সত্যাগ্ৰহ'ৰ বাবে 'অক্সফৰ্ড বুক ষ্ট'ৰ ই-অথৰ ভাৰ্চন ফ'ৰ পইণ্ট জিৰ' ' বিজয়ী।
'পপিজ ইন দ্য স্ন' 'ৰ বাবে 'দ্য চানডে টাইমচ্‌ ই এফ জি চৰ্ট ষ্ট'ৰি এৱাৰ্ড'।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
ব'ৰণ

ব'ৰণ হৈছে এটা ৰাসায়নিক মৌল যাৰ ৰাসায়নিক চিহ্ন "B" পাৰমাণৱিক সংখ্যা ৫। ব'ৰণ পৰ্য্যাবৃত্ত তালিকাৰ ২ পৰ্য্যায়, ১৩ বৰ্গৰ p-গোষ্ঠীৰ মৌল। নামটো আৰৱীক শব্দ 'বুৰাক'ৰ পৰা আহৰণ আহিছে, যিটো হৈছে বৰাস্ক।

ৰাসায়নিক ধৰ্ম আৰু গঠন

ব'ৰণত থকা ইলেক্ট্ৰনৰ সংখ্যা ৫।
ইলেকট্ৰনীয় বিন্যাস 1s11p22s22p1 .
পাৰমাণৱিক সংখ্যা (নিউক্লিয়াছত প্ৰটনৰ সংখ্যা): ৫
পাৰমাণৱিক ওজন (পৰমাণুৰ গড় ভৰ): ১০.৮১
ঘনত্ব: ২.৩৪ গ্ৰাম প্ৰতি ঘন চেণ্টিমিটাৰ
কোঠাৰ তাপমাত্ৰাত অৱস্থা: কঠিন
গলনাংক: ২৩৫০ ডিগ্ৰী ফৰেনহেইট (২০৭৭ ডিগ্ৰী চেলচিয়াছ)
উতলাংক: ৭২৩২ ডিগ্ৰী ফৰেনহেইট (৪০০০ ডিগ্ৰী চেলচিয়াছ)
আটাইতকৈ সচৰাচৰ আইছ'টোপ: 11B

তথ্য সংগ্ৰহ

শ্ৰেণী:ৰাসায়নিক মৌল
নিছ্যা আহমদ

এনিছা ছাদিয়া ইফাত (ইংৰাজী: Annisa Saadia Ifat; নিছ্যা আহমদ নামেৰে পৰিচিত, জন্ম: ১৭ অক্টোবৰ, ১৯৯০) এগৰাকী ইণ্ডোনেছিয়ান অভিনেত্ৰী আৰু গায়িকা। নিছ্যা অভিনেতা আৰু উপস্থাপক ৰফী আহমদৰ কনিষ্ঠ ভগ্নী আৰু অভিনেত্ৰী চ্যাহনাজ ছাদিকাহৰ ডাঙৰ ভগ্নী।

ব্যক্তিগত জীৱন

নিছ্যা আহমদ প্ৰয়াত মুনাৱাৰ আহমদ আৰু এমি কানিতাৰ মধ্য বা দ্বিতীয় সন্তান। তেওঁৰ এজন ডাঙৰ ভাতৃ ৰফী আহমদ, লগতে ছিয়াহনাজ ছাদিকাহ নামৰ এগৰাকী সৰু ভগ্নীও আছে।

২০০৯ চনৰ ৩১ জানুৱাৰীত নিছ্যাৰ বিবাহ হৈছিল আন্দিকা আব্দুল্লাহ ছ'ৰিয়া ছাপাৰি ৰোজাডীৰ সৈতে আৰু তিনিটা সন্তান (মিকাইলা আটকিয়া ৰোজাডি, এশিয়া বালকেছ ৰোজাদি আৰু মুনাৱাৰ এট থাৰিক জিব্ৰাণ ৰোজাডি) জন্ম দিয়ে। ২০২৪ চনৰ ছেপ্টেম্বৰ মাহত দুয়োৰে আনুষ্ঠানিকভাৱে বিবাহ বিচ্ছেদ হয়।

কেৰিয়াৰ

সংগীতৰ ক্ষেত্ৰখনত নিছ্যা আহমেদৰ সফলতাৰ প্ৰমাণ ২০১৪ চনত তেওঁৰ প্ৰথমটো একক গীত 'দি ছেলুৰুহ দুনীয়াৰ জড়িয়তে।

ইয়াৰ এবছৰৰ পাছত নিছ্যা আহমেদে চলচ্চিত্ৰত অভিনয় কৰি ইণ্ডোনেছিয়াৰ মনোৰঞ্জন জগতত নিজৰ স্থান দখল কৰে।

নিছ্যা আহমেদে অভিনয় কৰা প্ৰথমখন চলচ্চিত্ৰ আছিল মুভ অন। তাৰ পিছত ২০১৮ চনত দ্য ছিক্ৰেট: চুস্তেৰ ঙেছট আৰ্বান লিজেণ্ড ছবিখনৰ অন্যতম অভিনেত্ৰী হিচাপে নিছ্যা আহমদক নিৰ্বাচিত কৰা হয়।

তেতিয়াৰ পৰাই আন কেইবাখনো ছ’প অপেৰাত তাৰকা হৈ নিছ্যা আহমেদৰ নাম জনসাধাৰণৰ মাজত পৰিচিত হৈ পৰে। তাৰ পিছত ২০১৭ চনত নিছ্যা আহমেদ বিন্তাং দি হাতীকু নামৰ এখন ছ'প অপেৰাত অভিনয় কৰে।

তাৰ পিছত ২০১৮ চনত তেওঁ তাংগিচ কেহিদুপান ৱান্তিয়া নামৰ ছ'প অপেৰাত অভিনয় কৰে। ২০২১ চনত তেওঁ দুটা সন্তানৰ মাতৃ হৈ থাকোতে কেম্বালিন্যা ৰাদেন কিয়ান ছান্তাং নামৰ এখন ছ'প অপেৰাত অভিনয় কৰিছিল।

তেওঁ ব্যৱসায়িক জগতৰ সৈতেও জড়িত। তেওঁৰ নিছিচিনাজ কাফটান নামৰ এটা কাপোৰৰ ব্যৱসায় আছে।

২০২৪ চনৰ পৰা তেওঁ ৰাজনীতিৰ লগতো জড়িত।

তথ্যসূত্ৰ

বাহ্যিক সংযোগ

প্ৰফাইল — KapanLagi.com
Nisya Ahmad — ইনষ্টাগ্ৰাম

শ্ৰেণী:ইণ্ডোনেছিয়ান অভিনেত্ৰী
শ্ৰেণী:গায়িকা
কৰুণা শুক্লা

কৰুণা শুক্লা (, ১ আগষ্ট ১৯৫০ – ২৭ এপ্ৰিল ২০২১) ভাৰতৰ চতুৰ্দশ লোকসভাৰ সদস্য আছিল।

জীৱনী

ছত্তীশগড়ৰ জাঞ্জগীৰ সমষ্টিক প্ৰতিনিধিত্ব কৰি ২০১৩ চনলৈকে ভাৰতীয় জনতা পাৰ্টিৰ ৰাজনৈতিক দলৰ সদস্য হিচাপে কৰ্মৰত শুক্লাই ২০০৯ চনৰ নিৰ্বাচনত কোৰবাৰ পৰা ভাৰতীয় জাতীয় কংগ্ৰেছৰ চৰণ দাস মহন্তৰ হাতত পৰাস্ত হৈছিল৷ মহন্ত কেন্দ্ৰীয় চৰকাৰৰ মন্ত্ৰী আছিল।

২০১৩ চনৰ ২৫ অক্টোবৰত দলটো "ক্ষমতাৰ ৰাজনীতিৰ কবলত থকা বুলি অভিযোগ উঠিছে" বুলি উল্লেখ কৰি তেওঁ বিজেপিৰ পৰা পদত্যাগ কৰে।

কৰুণা প্ৰাক্তন প্ৰধানমন্ত্ৰী অটল বিহাৰী বাজপেয়ীৰ ভতিজী আছিল।

বিজেপিৰ সৈতে ৩২ বছৰীয়া ঘনিষ্ঠতাৰ অন্ত পেলোৱাৰ পিছত ২০১৪ চনৰ ২৭ ফেব্ৰুৱাৰীত তেওঁ ভাৰতীয় জাতীয় কংগ্ৰেছত যোগদান কৰি ২০১৪ চনৰ লোকসভা নিৰ্বাচনত ছত্তীশগড়ৰ বিলাসপুৰ সমষ্টিৰ পৰা প্ৰতিদ্বন্দ্বিতা কৰে। ১৭৬,৪৩৬ ভোটৰ ব্যৱধানত বিজেপিৰ লখান লাল সাহুক তেওঁ পৰাস্ত কৰে।

২০১৮ চনৰ ছত্তীশগড় বিধানসভাৰ নিৰ্বাচনত ৰাজনন্দগাঁৱৰ পৰা প্ৰতিদ্বন্দ্বিতা কৰিছিল, কিন্তু পৰাস্ত হৈছিল। তেওঁক প্ৰাক্তন মুখ্যমন্ত্ৰী শ্ৰী ৰমন সিঙে পৰাস্ত কৰে।

২০২১ চনৰ ২৭ এপ্ৰিলত ক'ভিড-১৯ত আক্ৰান্ত হৈ তেওঁৰ মৃত্যু হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
অৱতৰণ দিৱস

অৱতৰণ দিৱস সন্ত ৰামপাল মহাৰাজৰ শিষ্যৰ দ্বাৰা পালন কৰা এক উৎসৱ। এই উৎসৱ সন্ত ৰামপালৰ জন্ম দিনত প্ৰত্যেক বছৰে ৮ ছেপ্টেম্বৰৰ দিনা পালন কৰা হয়। এই উৎসৱৰ উপলক্ষে সকলো সতলোক আশ্ৰমত তিনি দিনীয়া বিশাল ভোজৰ আয়োজন কৰা হয় য'ত কোটি কোটি ভকত জড়িত থাকে।

ইতিহাস

১৯৭১ চনৰ ৭ ছেপ্টেম্বৰৰ দিনা জয় গুৰুদেৱৰ তুলসী দাসে ভবিষ্যবাণী কৰিছিল যে যিজন অৱতাৰৰ আমি অপেক্ষা কৰি আছিলোঁ‌ সেইজন আজি ২০ বছৰীয়া হ'ল। ১৯৫১ চনৰ ৮ ছেপ্টেম্বৰত জন্ম লোৱা সন্ত ৰামপালৰ সেইদিনা ২০ বছৰ হৈছিল। সন্ত ৰামপাল মহাৰাজৰ অনুগামীসকলে তেওঁকে অৱতাৰ বুলি মানি লৈ তেওঁৰ জন্মদিন অৱতৰণ দিৱস হিচাপে পালন কৰে।

কাৰ্যক্ৰম

ভাৰত সহিতে অন্য অনেক দেশত সন্ত ৰামপাল মহাৰাজৰ সতলোক আশ্ৰম নামেৰে অনেক আশ্ৰম আছে য'ত তিনি দিনলৈকে এই উৎসৱ পালন কৰা হয়। ভাৰতীয় ৰাজ্য হাৰিয়ানাত ৰোহতক, ভিৱানী আৰু কুৰুক্ষেত্ৰ, মধ্যপ্ৰদেশত ইন্দোৰ, উত্তৰ প্ৰদেশত শামলী, ৰাজস্থানত সোজত, পাঞ্জাৱত ধুৰী আৰু খমানো, দিল্লীত মুণ্ডকা সহিতে ভাৰতৰ অনেক আশ্ৰমত বিশাল ভোজনৰ আয়োজন কৰা হয়।

গৰীব দাসজীৰ বাণীৰ অখণ্ড পাঠ তিনি দিনলৈকে চলি থাকে।
ইয়ালৈ অহা ভক্তসকলৰ বাবে বিনামূলীয়া ভোজনৰ ব্যৱস্থা কৰা হয়। ইয়াৰোপৰি ঘৰলৈ উভতি যোৱাৰ সময়ত ৰাস্তাত খোৱাৰ বাবে ভোজনো দিয়া হয়।

ইয়াত যৌতুক বিহীন বিবাহৰ আয়োজনো কৰা হয়, য'ত হাজাৰ হাজাৰ দম্পতীয়ে পৰমাত্মাক সাক্ষী মানি ১৭ মিনিটত ৰমৈণী ৰীতিৰে আড়ম্বৰ ৰহিত বিবাহ কৰে। উৎসৱৰ দিনা ৰক্তদান আৰু দেহদান শিবিৰৰো আয়োজন হয়। ইয়াত অহা ভকতসকলে উলাহ উদ্দীপনাৰে আগ ভাগ লয়। ইয়াত হাজাৰ হাজাৰ ইউনিট ৰক্তদান হয়।

তথ্য সংগ্ৰহ
কথা বৰেণ্য ১০০

কথা বৰেণ্য ১০০ এখন গ্ৰন্থ। গ্ৰন্থখনৰ সম্পাদক শোণিত বিজয় দাস আৰু মুনীন বায়ন। কথা প্ৰকাশনৰ দ্বাৰা প্ৰকাশিত ঊনবিংশ আৰু বিংশ শতিকাৰ ১০০ গৰাকী অসমীয়া সাহিত্যিক-শিল্পীৰ জীৱনালেখ্যৰ সংকলন। গ্ৰন্থখন প্ৰথম প্ৰকাশ হৈছিল ২০০৬ চনত। গ্ৰন্থখনৰ আইএছবিএন হ’ল-৮১-৮৯১৪৮-১৪-১।

গ্ৰন্থ বিৱৰণ

এই সংকলনত কোনো প্ৰথাগত প্ৰসংগ-কোষৰ অন্তৰ্ভুক্ত নোহোৱা অসমৰ বৌদ্ধিক সাংস্কৃতিক জীৱনৰ কাণ্ডাৰীস্বৰূপ ব্যক্তিসকলৰ জীৱন আৰু কৃতিৰ বিতং তথ্যৰ লগতে বিংশ শতিকাৰ অসমীয়া সাহিত্য-সংস্কৃতি তথা জাতীয় জীৱনক অনুধাৱন কৰিবৰ সমল তথ্য সন্নিৱিষ্ট কৰা হৈছে।

গ্ৰন্থখনত বৰেণ্য ব্যক্তিসকলক দুটা থূলত সজোৱা হৈছে৷ প্ৰথম থূলত সন্নিৱিষ্ট হৈছে এনে পঁচিশগৰাকী ব্যক্তি, যাৰ জন্ম ঊনবিংশ শতিকাত আৰু কৰ্মজীৱন বিংশ শতিকালৈকো বিস্তাৰিত৷ এইটো থূলত অন্তৰ্ভুক্ত হোৱা সকলৰ ভিতৰত লক্ষ্মীনাথ বেজবৰুৱা, পদ্মনাথ গোহাঞিবৰুৱা, ৰজনীকান্ত বৰদলৈ, অম্বিকাগিৰী ৰায়চৌধুৰী, বাণীকান্ত কাকতি, কৃষ্ণকান্ত সন্দিকৈ, নলিনীবালা দেৱী অন্যতম৷ দ্বিতীয়টো থূলত বিংশ শতিকাত জন্ম লাভ কৰা পঁইসত্তৰগৰাকী বৰেণ্য অসমীয়াৰ জীৱন আলেখ্য সন্নিৱিষ্ট হৈছে৷ দ্বিতীয়টো থূলত দুটা খণ্ড ৰখা হৈছে৷ প্ৰথম খণ্ডত শতিকাটোৰ আটাইতকৈ প্ৰভাৱশালী বুলি গণ্য কৰা দহগৰাকী বৰেণ্য অসমীয়াক অন্তৰ্ভুক্ত কৰা হৈছে৷ তেওঁলোক হ’ল:

জ্যোতিপ্ৰসাদ আগৰৱালা,
বিষ্ণুপ্ৰসাদ ৰাভা,
মহেশ্বৰ নেওগ,
বীৰেন্দ্ৰকুমাৰ ভট্টাচাৰ্য,
ভূপেন হাজৰিকা,
নৱকান্ত বৰুৱা,
চন্দ্ৰপ্ৰসাদ শইকীয়া,
ভবেন্দ্ৰ নাথ শইকীয়া,
হোমেন বৰগোহাঞি আৰু
হীৰেন গোহাঁই৷

দ্বিতীয়টো থূলৰ দ্বিতীয় খণ্ডত অতুলচন্দ্ৰ হাজৰিকাৰপৰা আৰম্ভ কৰি জাহ্নু বৰুৱালৈ পঁইষষ্ঠিগৰাকী বৰেণ্য অসমীয়াৰ জীৱন আলেখ্য সন্নিৱিষ্ট হৈছে৷ ভিন ভিন লেখকে বৰেণ্য ব্যক্তিসকলৰ জীৱন আলেখ্য আকৰ্ষণীয় ভাষাত লিখিছে৷ গ্ৰন্থখনৰ শেষৰ ফালে প্ৰতিগৰাকী বৰেণ্য ব্যক্তিৰ তথ্যপূৰ্ণ জীৱনপঞ্জী সন্নিৱিষ্ট হৈছে৷ গ্ৰন্থখনত উক্ত এশগৰাকী বৰেণ্য ব্যক্তিৰ উপৰি অসমৰ সাহিত্য আৰু সংস্কৃতি জগতৰ অন্য দুই শতাধিক মান ব্যক্তিৰ চমু জীৱন পৰিচয়ো সন্নিৱিষ্ট হৈছে৷ গ্ৰন্থখনৰ পাতনিতে হীৰেন গোহাঁইৰ ‘আধুনিকতা: অসমত তাৰ গতিপথ’ শীৰ্ষক এটা লেখা সন্নিৱিষ্ট হৈছে৷

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:জীৱনী সংগ্ৰহ
জ′ৰ্য়া

জ′ৰ্য়া (ইংৰাজী: Zorya; আক্ষৰিক অৰ্থ: "দোকমোকালি") স্লাভিক লোককথাৰ এগৰাকী ব্যক্তিত্ব, দোকমোকালিৰ নাৰীসুলভ ব্যক্তিত্ব, সম্ভৱতঃ দেৱী। তেওঁৰ অন্য নামবোৰ হৈছে জাৰ্য়া (Zarya), জাৰিয়া (Zaria), জ′ৰ্জা (Zorza), জিৰ্নিৎচিয়া (Zirnytsia), জাৰানিৎছা (Zaranitsa), জ′ৰ্য়ুস্কা (Zoryushka) আদি৷ পৰম্পৰাৰ ওপৰত নিৰ্ভৰ কৰি তেওঁক একক সত্তা হিচাপে বা একেলগে দুগৰাকী বা তিনিগৰাকী ভগ্নী হিচাপে উপস্থাপন কৰা হয়। যদিও ব্যুৎপত্তিগতভাৱে দোকমোকালিৰ প্ৰাক-ইণ্ডো-ইউৰোপীয় দেৱী হাউছছৰ সৈতে জ′ৰ্য়াৰ কোনো সম্পৰ্ক নাই, তথাপিও তেওঁলোকৰ বেছিভাগ বৈশিষ্ট্যৰ সাদৃশ্য দেখা পোৱা যায়। তেওঁক প্ৰায়ে সূৰ্য্য, চন্দ্ৰ আৰু পুৱতিৰ তৰা ডানিকাৰ ভগ্নী হিচাপে চিত্ৰিত কৰা হয়, তেওঁলোকৰ সৈতে জ′ৰ্য়াক কেতিয়াবা চিনাক্ত কৰা হয়। তাই সূৰ্য্যৰ প্ৰাসাদত বাস কৰে, ৰাতিপুৱা তেওঁৰ বাবে দ্বাৰ খুলি দিয়ে যাতে তেওঁ আকাশী যাত্ৰালৈ ৰাওনা হয়৷ তেওঁ সূৰ্য্যৰ বগা ঘোঁৰাবোৰৰ পহৰা দিয়ে আৰু তেওঁক কুমাৰী বুলিও বৰ্ণনা কৰা হৈছে। পূৰ্বাঞ্চলৰ স্লাভিক পৰম্পৰা জাগ'ভৰীত তেওঁ এজন অনুশীলনকাৰীয়ে আবেদন কৰা সৰ্বোচ্চ শক্তিক প্ৰতিনিধিত্ব কৰে।

ব্যুৎপত্তি

স্লাভিক শব্দ zora ("দোকমোকালি") আৰু ইয়াৰ বিকল্প স্লাভিক শব্দ zrěti ("দেখা, পৰ্যবেক্ষণ কৰা") একেটা মূলৰ পৰা আহিছে, যাৰ মূল অৰ্থ সম্ভৱতঃ "উজ্জ্বল"। জাৰা শব্দটোৰ উৎপত্তি হয়তো žar "তাপ" শব্দটোৰ প্ৰভাৱত হৈছিল। zoŗà শব্দটো প্ৰাক-বাল্টো-স্লাভিক źoriˀ শব্দৰ পৰা আহিছে, ইয়াৰ মূল শব্দটোৰ ব্যুৎপত্তি অস্পষ্ট।

তথ্য সংগ্ৰহ

শ্ৰেণী:স্লাভিক শ্ৰুতিকথা